Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 96

4. A képzés főbb tanulmányi területei és arányai A tanulmányi területek általános követelményeit, arányait az 1. számú melléklet 5. pontja, az 1—2. képzési szakasz tanulmányi területeit konkrétan az 5.1. és 5.2. pont tartalmazza. 4.1. Szakterületi képzés Szakkórtan: a hallássérülés kórtana. Szakpszichológia: hallássérültek pszichológiája, gyógypedagógiai pszichodiagnosztika, ismeretek az értelmi és tanulási akadályozottak pszichológiájából. Szakpedagógia: hallássérültek pedagógiájának története, bevezetés a hallássérültek pedagógiájába, hallássérültek kiejtéstanítása. Fonetika: fonetika és beszédakusztika. Audiológia: pedoaudiológia. Pedagógiai készségek fejlesztése: gesztus és mimika, ritmus és játék. Nevelési gyakorlat a hallássérültek pedagógiája szakterületén. 4.2. Szakági képzés 4.2.1. Tanári szakág Szakpszichológia: hallássérültek pszichológiája, gyógypedagógiai pszichodiagnosztika, gyógypedagógiai pszichológia. Szakpedagógia: a beszéd- és nyelvfejlesztés módszerei, hallássérültek rehabilitációja, tantárgypedagógiák, halmozottan fogyatékos hallássérültek pedagógiája, hallássérültek neurogén tanulási zavarai. Oktatásmódszertan: a nevelés-oktatás alapvető műveltségi területeinek módszertana. Audiológia: pedoaudiológia. Választható specializációk: audiometriás in-situ mérés és játékaudiometriai gyakorlat, bevezetés a jelnyelvbe, számítógépes kiejtésfejlesztés, Feuerstein-féle tanulási képességfejlesztés, hallássérültek diákotthoni fejlesztése, hallássérültek korai fejlesztése gyakorlat stb. Gyakorlatok: hallássérültek kiejtéstanítása, pszichodiagnosztika gyakorlat, óvodai és iskolai pedagógiai, iskolai tanítási gyakorlat, összefüggő szakmai gyakorlat. 4.2.2. Terapeuta szakág Szakpszichológia: hallássérültek pszichológiája, a terápiás kapcsolat pszichológiája, a korai megsegítés pszichológiája, gyógypedagógiai pszichodiagnosztika, gyógypedagógiai pszichológia, a fejlesztés diagnosztika elvi kérdései. Audiológia: pedoaudiológia. Szakpedagógia: a beszéd- és nyelvfejlesztés módszerei, hallássérültek korai fejlesztése, a tanácsadói munka, ritmus-zene terápia hallássérülteknél, hallássérültek integrált fejlesztése, az Affolter-féle fejlesztő program hallássérülteknél. Specializációk: audiometriás in-situ mérés és játékaudiometriai gyakorlat, neurogén tanulási zavarok gyakorlata, számítógépes programok hallássérültek számára stb. Gyakorlatok: hallássérültek kiejtéstanítása, pszichodiagnosztikai gyakorlat, pedagógiai gyakorlat, integrált bölcsődei, óvodai, iskolai gyakorlat, óvodai és iskolaelőkészítős gyakorlat, hallássérültek korai fejlesztése gyakorlat, összefüggő szakmai gyakorlat.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes